2. ΝΟΜΟΣ υπ' αριθ. 188 της 12/16 Δεκ. 1946 Περί κυρώσεως του από 11 Μαΐου 1946 Νόμ. Διατάγματος "περί επανιδρύσεως του υπό της εχθρικής Κατοχής καταργηθέντος Ελληνικού Ινστιτούτου Διεθνούς και Αλλοδαπού Δικαίου". Ψηφισάμενοι ομοφώνως μετά της Δ' Αναθεωρητικής Βουλής, αποφασίζομεν και διατάσσομεν: Άρθρον πρώτον.-Κυρούται το από 11 Μαΐου 1946 Νομοθ. Διάταγμα "περί επανιδρύσεως του υπό της εχθρικής Κατοχής καταργηθέντος Ελληνικού Ινστιτούτου Διεθνούς και Αλλοδαπού Δικαίου" δημοσιευθέν εις το υπ' αριθ. 157 (τεύχος α') της 11 Μαΐου 1946 φύλλον Εφημερίδος της Κυβερνήσεως, ούτινος το κείμενον έχει ούτω: Άρθρ.1.-Καταργείται το Νομοθ. Διάταγμα υπ’ αριθ. 116 της 30 Μαΐου/3 Ιουνίου 1941 "περί καταργήσεως: α)της παρά τω Υπουργείω Δικαιοσύνης Διευθύνσεως Μελετών, β)των Νομοπαρασκευαστικών Επιτροπών, γ)του Ινστιτούτου Διεθνούς και Αλλοδαπού Δικαίου και δ)περί συστάσεως Γραφείου Μελετών και Μεταφράσεων παρά τω Υπουργείω Δικαιοσύνης "όσον αφορά την δι' αυτού γενομένην κατάργησιν του Α. Νόμου 1712/1939 "περί Ελληνικού Ινστιτούτου Διεθνούς και Αλλοδαπού Δικαίου" όστις επαναφέρεται εις ισχύν καθώς και ο εις εκτέλεσιν αυτού εγκριθείς δι' υπουργικής αποφάσεως Κανονισμός του Ινστιτούτου. Η περιουσία και η βιβλιοθήκη του Ινστιτούτου επανέρχεται εις την κυριότητά του. Άρθρ.2.-1.-8.(Επιφέρονται τροποποιήσεις εις τα άρθρ. 2, 3, 4, 6, 7 και 8 του Α.Ν. 1712/1939, ας βλ. αυτόθι ανωτ. αρ. 9.Όπου εν τω Α.Ν. 1712/1939 αναγράφεται «Υπουργείον Δικαιοσύνης» ή "Υπουργός Δικαιοσύνης" τίθεται "Υπουργεία Δικαιοσύνης και Εξωτερικών" και "Υπουργοί Δικαιοσύνης και Εξωτερικών". Άρθρ.3.-Αι λεπτομέρειαι της εκτελέσεως του παρόντος Νόμου κανονίζονται δια κοινών αποφάσεων των Υπουργών Δικαιοσύνης και Εξωτερικών. Άρθρ.4.-Η ισχύς του παρόντος Νομοθετικού Διατάγματος άρχεται από της δημοσιεύσεως αυτού εις την Εφημερίδα της Κυβερνήσεως. Το παρόν Νομοθετικόν Διάταγμα υποβληθήσεται προς κύρωσιν εις την μέλλουσαν να συνέλθη Βουλήν. Άρθρον δεύτερον.-Η ισχύς του παρόντος άρχεται από της δημοσιεύσεώς του εις την Εφημερίδας της Κυβερνήσεως. 